Уч ой давомида 9 миллиондан ортиқ сайёҳ Таиландда 12,4 миллиард доллар сарфлади
ASTANA. Kazinform - Таиланд жорий йилнинг дастлабки уч ойида 9,4 миллион хорижий сайёҳни қабул қилди, дея хабар беради Кazinform агентлиги Reutersга таяниб.
Сешанба куни туризм вазирлигининг маълум қилишича, чет эллик сайёҳлар томонидан қилинган харажатлар мамлакат иқтисодиётига тахминан 454,6 миллиард бат (12,4 миллиард доллар) ҳисса қўшган.
Таиланд бу йил 40 миллион сайёҳни жалб қилиш ниятида, бу пандемиядан олдинги 2019 йилдаги кўрсаткичга яқин.
Аввалроқ Таиланд Қозоғистондан келган сайёҳлар учун беш ой муддатга – 2023 йилнинг 25 сентябридан 2024 йилнинг 29 февралига қадар вақтинчалик визасиз режим жорий қилган эди.
Шундан сўнг у яна олти ойга - 1 мартдан 31 августгача узайтирди.
2023 йилда Таиландга Қозоғистондан 172 489 киши ташриф буюрди, бу 2022 йилга нисбатан 190 фоизга кўп. 2024 йилнинг 1 январидан 26 февралига қадар уларнинг сони 2023 йилнинг шу даврига нисбатан 11 фоизга ошиб, 55 566 нафар сайёҳ келган, деб ёзади TAT News.